Okresná prokuratúra Banská Bystrica 
Partizánska cesta 1, 975 63 Banská Bystrica 1	

Číslo: 2 Pv 12/14/6601	Banská Bystrica, 22.09.2015 
EEČ : 2-45-183-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 

Rozhodol: 	prokurátor Okresnej prokuratúry Banská Bystrica

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	povolanie: XXXXX
	väzba: nie 
ktorý je trestne stíhaný pre trestný čin:
- Prečin Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 20.2.2014 spisová značka 2 Pv 12/14/660, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

06.08.2013 v čase okolo 17.50 h v Banskej Bystrici, na ulici 29. augusta, pri obchodnom dome Kaufland, viedol osobné motorové vozidlo zn. Nissan X - Trail ev. č. XXXXX tak, že počas cúvania na jednosmernej ceste nevenoval dostatočnú pozornosť situácii v cestnej premávke, v dôsledku čoho nedal prednosť chodcovi XXXXX, nar. XXXXX, ktorý prechádzal cez vozovku po riadne vyznačenom priechode pre chodcov, zachytil ho ľavou časťou svojho vozidla a následne mu ľavým zadným kolesom vozidla prešiel po chodidle ľavej nohy, pričom pri dopravnej nehode XXXXX utrpel otvorenú zlomeninu 1., 2., 3. a 4. predpriehlavkovej kosti ľavej nohy s veľkou tržnozmliaždenou ranou na chrbáte nohy a pomliaždením okolitých tkanív, malú tržnú ranu na pravom lakti, pomliaždenie ľavého predlaktia ľahkého stupňa a povrchovú odreninu na ľavom kolene, ktoré zranenia znalec XXXXX v odbornom vyjadrení zo súdno-lekárskeho hľadiska hodnotí ako ťažkú ujmu na zdraví.    

Uznesením prokurátora Okresnej prokuratúry Banská Bystrica zo dňa 20.2.2014, spisová značka 2 Pv 12/14/660 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	18 mesiacov
 
Odôvodnenie: 
Uznesením prokurátora Okresnej prokuratúry v Banskej Bystrici sp. zn. 2 Pv 12/14/6601-5 zo dňa 20.02.2014 bolo podľa § 216 ods. 1 Tr. por. trestné stíhanie obvineného XXXXX pre trestný čin ublíženia na zdraví podľa § 157 ods. 1, ods. 2 písm. a) Tr. zák., ktorého sa dopustil tak, ako je uvedené vo výrokovej časti tohto uznesenia, podmienečne zastavené.
	
Podľa § 216 ods. 2 Tr. por. bola obvinenému XXXXX v rozhodnutí o podmienečnom zastavení trestného stíhania určená skúšobná doba v trvaní 18 mesiacov. Táto začala plynúť právoplatnosťou rozhodnutia o podmienečnom zastavení trestného stíhania, teda dňa 04.03.2014. Po uplynutí skúšobnej doby bolo zistené, že obvinený XXXXX v jej priebehu viedol riadny život, keď nespáchal žiadny skutok, ktorý by napĺňal zákonné znaky skutkovej podstaty niektorého trestného činu podľa Trestného zákona a nebol prejednávaný ani v priestupkovom konaní za spáchanie priestupku.  

	Na základe uvedených skutočností možno usudzovať, že samotné trestné stíhanie obvineného XXXXX teda postačilo na jeho prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.
  
Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený v lehote do troch dní odo dňa jeho doručenia prostredníctvom Okresnej prokuratúry v Banskej Bystrici. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.
)  

	Mgr. Pavel Keller 
	 prokurátor